
Рок ІҮ. 


Ище вст на 


также сден календар даром. 


Орган Лемковского Союза 


складі 
кышенковый календарик для дітей и великый календар стінный. 


Ціна одного екземпляра выносит Э© грошей 


и кошты пересылкы. При замовленю понад 10 календарей кошты пересылкы покрыват администрация‘ ,„Лемка“, котра дав 


` 


Выходит в каждый четверг, 


Редакция и администрация в Крыниц}. — Адрес „Лемко“ Крыница. 


илюстрованый календар ‚„„Лемка“ на 


Викореняйме шкодливы звычаи. 


Не даст ся заперечити, же фундаментом, 
котрый держит народы, вст религия. Народ 
релитийный, ест все сильный также нацио- 
нально и такому народу не угрожат денацио- 
нализация, а наоборот народ, котрый отно- 
сит ся до віры и религийных практык ровно- 
душно, часто ся денационализуе. Найлучшим 
приміром того сут жиды, котры, хоц росшма- 
рены по цілом світі, не перестают быти жида- 
ми. Тримат и лучит их всіх віра и религий- 
ны практыкы и ніт случая, штобы віруючий 
жид змінил свою национальность. Може тото 
зробити лем такый жид, котрый уж и пере- 
дом не ходил на молитвы и не перестерегал 
рытуала. 

Здавали и здают собі с того справу уче- 
ны, котры нераз в своих творах писали, же 
не може быти патриотызма и любви своей от- 
чизны там, где ніт любви Бога так, як не мо- 
же плынути вода в городскых рурах, если єй 
ніт в студнях и жерелах, положеных в горах. 

Тымчасом у нас в послідных часах не все 
прикладают люды належиту вагу до віры и 
до религии. Розмаиты причины зложили ся 
на тото. Знаме добре, же в многых случаях 
не винен народ и же много зла заподіяли са- 
ми тоты, котрым припала участь ширити мо- 
ральность и укріпяти віру серед повіреной 
их опеці паствы, але факт остав фактом, же 
народ не має уж твердой віры, яка знамено- 
вала нас давнійше, и легковажит собі гдеякы 
церковны приписы. 

Гр. кат. Церков зачислят щлый сырный 
тыждень, почавши от мясопустной неділі, до 
такого часу, в котром не можна уряджати ве- 
сіль и забав. Давнійше люды перестерегали 
тот церковный припис и всякы весіля и за- 
бавы кончили ся в мясопустну неділю. Вы- 


лом зробили аж гдеякы украинскы священ- 
никы, котры, хотячи приподобати ся людям, 
позваляли на танечны забавы не лем в тыж- 
дні перед пущанєм, але и на саме пущане. 

Тоты забавы ввошли с часом в привычку 
и в звычай и сут тепер села, в котрых, хоц 
поза тым не уряджают люды музык, мусит 
быти музыка в заказаный час, т. в. в неділю 
сыропустну и тым-самым допчут церковны 
приписы и пополняют гріх. 

Против такым звычаям, спротивяючим ся 
церковным приписам, повинни выступити всі 
сознательны одиницы, а уряды волостны и 
солтысы не повинни давати позволеня на 


рок 


Пренумерата в краю: 

30 грошей місячно, 

50 5 квартально, 
1.50 полрочно, 
3 вл. рочно. 


В Амерыці: 1 дол. рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ціла сторона 120 зл., \ сто- 
роны 60 зл., */+ стороны 35 зл., 
з-отор. 20 вл.; '/1 стор. 10 зл.; 
`оголошеня малы за 1 мм. 20 тр., 
в тексті 30 тр., перед текстом 
40 гр. При місячном и долшом 
оголошеню значна знижка. 


Конто чекове Нр. 404.155. 


1937. Кромі того выдано также малый 


Доход с малых календариков, котрых ціна выносит 10 грошей, перезначаме на Руску Бурсу в Горлицах. 
а ————————— ———————— а... 


Редакция. 
СЛОТА ЕСТИ АНАА а ЕАН 


танечны забавы в заказаном часі, бет дост 0- 
казии натанцовати ся до волі в часі, дозволе- 
ном через Церков и ніт найменьшой потребы 
ломити посты. 

Посмотме ся и ту на жидов. Они в свои 
свята не засытят лямпы ани свічкы, бо забо- 
ронят робити тото их религия. Они в часі по- 
сту не ідят цілый день. И через тото скрупу- 
лятне перестерітанє своих религийных припи- 
сов сут они сильны также и национально. 
Тота, религия лучит их и вяже. 

Так и мы, хотячи быти сильныма нацио- 
нально, мусиме передовсем быти глубоко ре- 
лигийны, бо як уж высше сказано: ‚.без лю- 
бви Бога, ніт любви своєй отчизны и своєто 
народа”. 


ВОЙ 


В послідном тыждні ослабла значно 0- 
фенсыва повстанчих войск, а на тото місце 
правительственны войска припустили сильну 
контрофенсыву и змусили повстанчи войска 
до выцофаня ся с занятых передом позыций. 
Ведля донесень с правительственных жерел, 
поветанцы стратили в тых боях 23 чолгы. В 
боях тых отограли велику ролю правитель- 
ственны самолеты. 

Положене повстанчих войск, котры вби- 
ли ся узкым клином на полудне, утрудняют 
сильны зимны дожджи, котры переходят ча- 
сами в сніжны задуявкы. Потокы и рікы, вы- 
плываючи с тор на долину Гуадаляяри, вы- 
ляли, утрудняючи комуникацию меже пооды- 
нокыма отрядами войск. 

Червеныма войсками руководит от пару 
дней новый комендант полк. Винкент Ройо, 
котрый занял місце ген. Кабрера, котрого усу- 
нули за неумілу организацию обороны. 


НА В ИСПАНИИ. 


Ведля парыжекых кореспондентов вовн- 
ных, повстанцы начали 13. т. м. нову офен- 
сыву на Мадрыт, бомбардуючи місто. Але ха- 
рактерыстычный 6ст факт, же радиостации, 
котры до недавна надавали долгы, полны ен- 
тузиазма комуникаты, ограничают ся тепер 
до короткых заміток, же офенсыва розвиват 
ся дальше. 


= 


Крадеж гранатов во Франции. В Нанте 
украдено перед двома тыжднями 10 скринь с 
гранатами, котры были высланы поздом че- 
рез одну с фабрык, положеных в полудневой 
Франции. Скрин! тоты містили в собі по 2 гра- 
наты нового и ‘неуживаного до тепер в армии 
тыпу и были перезначены для морской арты- 
лерии. Гранаты были сліпы и не надавали ся 
до ужитя, але заходит опасность, же украде- 
но их в цілях подробленя. 


Стр. 2. 


Ре мыл 


к 9. Ва, 07 


Ген. Франко — регентом Испании. 


С повстанчих жерел надышли сенсаций- 
ны вісти о плянах генер. Франко. Намірят он 
по занятю Мадрыта оголосити регенцию и при- 
няти тытул регента. 

Монархия в Испании може быти ресты- 
туована лем через плебисцыт. В повстанчих 
кругах думают, же Испания мусит долгый час 
находити ся под войсковом дыктатуром, 0со- 
бенно. если на пляны ген. Франко згодит ся 
Англия. 

Испанскый вой- 


народ вст вынищеный 


ном. котра до тепер коштує около 20 милиар- 
дов песетов. Втраты, якы мав Испания, сут 
так великы, же тен. Франко хоче шмарити на 
шалю всі свои силы, штобы якнайскорше за- 
кончити войну. 

Правительство новстанче не має наміре- 
ня пертрактовати с правительством Валенции 
и напружит всі силы, штобы вырвати с рук 
марксистов всю землю и об'єдинити цілый 
народ. 


Автономия Прикарпатской Руси. 


„Русскій ВЪстник”, газета, выходяча в 
Ужгороді помщат в своєвм 8-ом номері статю 
п. з. „На порог автономии?”, в котрой автор 
призадумує ся, ци можна назвати порогом ав- 
тономии новы концесии, якы дав Прикарпат- 
ской Руси чехословацке правительство и при- 
ходит до заключеня; же вс! проєктованы нов- 
шества не лем не сут поширенем дотепереш- 
ных прав, але наоборот они скорочают и 06- 
межают тоты права. 

Ведля новой концепции, мав достати При- 
карпатска Русь, а взглядно єй губернатор 
компетенции, дальше, має там быти утворе- 
ный губерниальный уряд и губерниальна ра- 
да. Автор статі доказує, же ведля коалиций- 
ного проекта, тоты компетенции губернатора 
ровняют ся нолю, а если не буде у самого ту- 
бернатора ниякых прав и компетенции. то не 
може мати также ниякого значеня. губерни- 
альный уряд, а губерниальна рада буде мер- 
твым трупом, або жолобом наживы для лю- 
`бимцов правительства. 

При конц! статі автор домагат ея полной 
автономии для населеня Прикарпатской Ру- 


си, штобы тото населенє могло регульовати 
не лем культурно-национальне и политычне 
своє житє, але также и справы економичны. 


На карпаторуском народном 
конгресі побідили радыкалы. 


Дня 13. лютого отбыл ся в Ню - Йорку 
карпаторускый народный конгрес и то про- 
тив волі гдеякых видных представителей то- 
го союза, котры на конгрес не пришли. В ви- 
ду того конгрес не мог выберати правленя 
карпаторуского Союза, а выбрал лем комитет 
для подготовкы загального карпаторуского 
народного конгреса. · Во тлаві того комитета 
стоит Иван Поп, сторонник рішительных мір 
против Чехословакии. Иван Поп и другы чле- 
ны комитета наміряют поставити чехословац- 
кому правительству ультиматум, што в случаю, 
всли оно не даст полной автономии Прикарпат- 
ской Руси, то будут приняты міры для отлуче- 
ня Руской земл? от Чехословакии и знключеня 
федерации с Югославиом. 


Новий культуральный очаг. 


В неділю дня 14. марта т. р. отбыло ся 06- 
ще собранє членов читальні им. М. Качков- 
ского в Крынищ - Селі. По отчитаню прото- 
кола с послідного общ. собр. и доклад! о дія- 
тельности уступаючого выділа приступлено 
до слідуючой точкы порядка обрад, а именно 
до справы будовы власного чит. дому. 

Благодаря Апостольской Администрации, 

котра допомогла прити тут. читальні до пре- 
красной площи, положеной при головной до- 
розі в самой середині села, члены читальні 
рішили одноголосно высказати глубоку бла- 
годарность Ексцеленции Апостольскому Ад- 
. министраторови и приступити безотложно до 
будовы народного дома. В той ціли выбрано 
комитет, котрый мав ся заняти будовом чи- 
тальняного дому и зберати деклярации по- 
жертвовань на тоту ціль. 

Сейчас на собраню собовязали ся пожер- 
втовати на фонд будовы читальняного дома 
слідуючи члены: Веч. О. Евгений Хиляк 100 
зл., д-р. Орест Гнатышак 100 зл., М. Троха- 
новскый 100 зл., Ваньо Тимура 100 зл., Том- 
ко Живицкый 100 зл., Гарас Громосяк 100 зл., 

- Алексий Громосяк 100 зл., Антоний Кусик 
50 зл., Петро Пыж 50 зл., Павел Греняк 50 зл., 
- Мария Хлопик 50 зл., Яцко Вархоляк 50 зл., 
Алексий Греняк 25 зл., Петро Лаврык 20 зл., 
- Павел Вислоцкый 20 зл., Никита Громосяк 
10 зл., Ваньо Бискуп 10 зл. и Ваньо Цихонь 
всю ковальско - слесарску роботу при домі. 
Решта пожертвовань буде оголошена в слёду- 
ючом числ! „„Лемка”, Жертвы вплывают каж- 
дого дня и то так грошами, як и деревом. 


 Кромі того населенє охотно принимат на 
себе обовязок дати роботу, як привоз матери- 
ялов, даром. В цілой Крыниці вст охота вы- 
будовати чит. дом, а вели. охота не опустит, то 
скоро буде и хата. Початок уж зробленый, а 
переведе діло комитет и выділ, до котрого вы- 
брано: Алексия Громосяка предсідателем, 
"Томка Живицкого ваступ., Констанцию Троха- 
новску секрет., Павла Вислоцкого касиером, 
Семана Кусика библиот., Васка Артима и Ан- 
дрея Громосяка заступниками. До контроль- 
ной комисии выбрано: Надежду Копыстянску, 
Юрка Палкова и Алексия Греняка. 

По вычерпаню огереди дневной, предс1- 
датель собраня д-р. О. Гнатышак закрыл со- 
бранв и члены, полны надежды, росошли ся 
по хатах. Очасть им Боже в начатом ди. 


В примір другым селам. 


Не даст ся заперечити, же многы 
села отрясли ся уж давно. от повоєнного · сну 
и проявяют у себе оживлену культуральну и 
економичну діятельность. 

До такых сел в повіті новосандецқрм на- 
лежит зачислити в першой мірі Мохначку 
Нижну. Село тото, положене недалеко Крыни- 
цы, лежаче на головном тракті Новый Санч — 
Бардиев, розвивало ся добре перед войном, 
бо тому способствовала оживлена торговля 
меже Вентриом и Галичином. = 

По войн! переведена меже Польщом и Че- 
хословакиом граница закрыла доступ до Бар- 
диева и давной Венгрии, вслідствив чого и 

тракт Новый Санч — Бардивв стратил своє 
значене. Здавало бы ся прото. же и населенв 
Мохначкы упаде материяльно и поддаст ся 
пануючому крызысови. Тымчасом. коли при- 
глянеме ся ближе селу. то видиме, же так не 
вст и же населенв Мохначкы не лем не по- 
клало безнадежно рукы, але наоборот. оно, на 
перекор біді. поступат скорым кроком вперед. 

Перед пару роками порғало ся село на 
будову великой, 2-поверхной мурованой шко- 
лы с помешканем для рсіх учителей, ваняЯТых 
при той школі. Мали мохначчане ище не злу 
деревяну школу о 2%0х салях для наукы и 
помешканю для управителя школы, але им 
выдала ся тота школа за. планна и побудова- 
ли власныма фондами, без ничиєй помочи, пре- 
красну школу и напевно друтой такой ніт на, 
цілой Лемковіщині. 

Не отсапнули ище добре по той будові, а 
уж чути, же хотят будовати читальняный 
дом. И не лем хотят, але взяли ся уж остро 
до роботы. В неділю, дня 28. лютого собрали 
ся члены читальні им. М. Качковского и при- 
нявши рішенє побудовати власный читальня- 
НЫЙ ДОМ, собрали отраз меже собом 450 зло- 
тых и около 50 штук дерева. бет то уж кра- 
сный початок, котрый дав ручательство, же 
скоро в Мохначці Нижной стане другый кра- 
сный дом и друғый очаг наукы. 

Не прийде им тото легко’ але мохначча- 
не, то твердый народ. На слова не тратят ча- 
су, нараджают ся коротко, але до роботы бе- 
рут ся с охотом и робят вытревало аж до кон- 
ца. Надіют ся также помочи с Амерыкы, где 
звернули ся писемно до своих краянов. 

Віриме, же жиючи на чужині мохначчане 
откликнут ся тепло на писмо своих братов и 
зложат свою лепту /для общого добра родно- 
го. села. 


ДОБРА МІСЕЛЬ. 


Многы наши читателі звертают ся лично 
и листовно до администрации ..Лемка” с пред- 
ложенєм, штобы поширити газету и посвяти- 
ти 6й уголок для справ религийных. Гдеякы 
с них поддают конкретны пропозыции, што- 
бы надати єму вид выдаваного перед войном 
„Посланника” и штобы в той справі порозу- 
міти ся с Вкец. Апостольскым Администра- 
тором. | 
Не маючи часу на тото, штобы каждому 
отвічати отдільно, редакция рішила дати от- 
віт в „Лемку”. 

Предложенє всіх интерпелянтов уважаме 
за добре, а справу поширеня „„Лемка” и пөмі- 
щаня в нем статей религийного содержаня — 
за пекучу и конечно потребну. Брак доброй 
лектуры религийной дав ся сильно отчувати 
на селі и тот духовый корм треба населеню 
конечно и як найскорше дати. 

Редакция зробила уж в том напрямі пер- 
ший крок и поддала Ексц. Апостольскому 
Администратору мысель — або поширити га- 
зету „Лемко”, або выдавати отдільный жур- 
нал о религийном содержаню. До тепер ре- 
дакция не достала отвіта на тото предложене, 
однак вірит, же справа тота буде улажена у- 
спішно. 

Зрештом редакция и тепер охотно буде 
поміїцати всі дописи религийного содержаня, 
треба лем их присылати, 

Єсли Ексц. Апостольскый А дминистра- 
тор поручит подчиненым 6го власти 2—3-0м 
священникам дописовати на переміну до 
„Лемка”, то справа уж с тым днем буде по- 
рішена ку вдоволеню и добру почтенных чита- 
телей. 


Ч. 11. (145) 


РЕЧИ В 9” 


Управа лікарско-промысловых зел, 


В теперешных часах придумує ся ріжны 
способы, штобы лем вытягнути с господарства 
як найбольши доходы. Штобы тото осягнути 
одны переміняют свои господарства с гоепо- 
дарств хлібных на господарства промысловы, 
або пашно - молочны, инши знов ведут вправ- 
ді господарства по давному, але заводят при 
них пасікы, овочевы сады, або сут и такы, ко- 
тры зачинают управяти лікарекы и промысло- 
вы зела. 

В гдеякых краях н. пр. на Венгрии, в Че- 
хословакии и Австрии каждый малый тазда 
управят лікарскы и промысловы ростины. В 
Н]меччин! фабрыканты купуют часто тоты ве- 
ла в другых краях, сортуют их и пакуют и за- 
рабяют на них много грошей. В Югославии 
сут уж зелярскы кооператывы, котры заку- 
пуют от продуцентов собраны вела. 

Промысловы и лікарекы зела сут то та- 
кы ростины, котрых уживат ся в промыслі до 
выробу ріжных ол1вв, есенций, перфум, па- 
хучих мыл, а также при приготовяню цукор- 
ков. марынат и многых инших средств. 

Кром! того лікарскы зела служат до вы- 
робу ріжного рода лікарств. В давных часах 
л:чили ся люды лем зелами. Купованы в ап- 
тыках лікы были выроблены также с зел. Пак 
лікары пришли до ложного переконаня, же 
штучно вытворены лікы мают большу силу и 
не уживано зел при выробі ліков. В том часі 
лікарскы ростины стратили на ціні и не ма- 
ли покупу. Счасом однак лікары переконали 
ся, што лікарства зроблены с зел мают най- 
высшу лічничу силу и надают ся найлучше 


до ліченя нашого тіла и тепер знова вырабя- 
ют лікы с ростин. 

Ростины тоты мают высоку ціну и унра- 
ва их може ся оплачати значно лучше, як у- 
права хлібных ростин. Ціна тых ростин вы- 
носит ОТ 50 зл, ДО 350 зл. за 100 кг; и с одно- 
го морга можна мати 1:000—3.000 зл. брутто 
доходу. Але управа тых ростин вымагат вели- 
кой роботы и отвітных приготовань. При том 
не каждый климат надає ся до управы тых 
ростин и прото, кто хотіл бы ся заняти упра- 
вом лікарскых зел, нехай звідат ся знатоков. 
якы вела могут удати ся в 610 климаті; або 
нехай робит пробы на малых фалатках. поля. 

Але_в наших горах росте много цінных 
зел дико. На полянах гор, по лісах и на лу- 
ках ростут ‘нераз масово лікарскы зела; ко- 
трых никто не зберат, а тоты зела собраны, 
отвітно высушены, покраяны и спакованы 
могли бы дати добры убочны доходы, тым 
зажнійши, же зберанем тых ростин могли бы 
ся заняти аж и старши діти, с котрых при 
господарстві вет ище мала помоч. 

Доцінюючи вату зелярства для торскых 
сел Лемко - Союз намірят устроити по Вели- 
кодни курс зелярскый в Крыниці, на котром 
курсанты могли бы ся познакомити с ріжны- 
ма родами дико ростучих лікарскых зел, а 
также научити ся теорытычно и прақтычно, 
в яком часі зберат ся поодынокы зела, як ся 
их сушит и пакув. 

Наших Почтенных Читателей просиме 
ирисылати нам свои спостереженя; пытаня и 
заміткы в той справі. 


зав ыы ЩТ _______________њ 
Мелиса лікарска в пасічництві. 


Мелиса · «Мельльіса оффіцінальіс) вст у 
нас знана также подназвом маточник, Має о- 
на розмаите приміненє в пасічництві. 

Мелиса в послідетвии своего милого запа- 
ху ест часто уживана при роиню пчол, бо пчо- 
лы любят запах мелисы и не жалят, если их 
змітаме метелком, зробленом с галузок мели- 
сы. Скриночку, до котрой збераме роячи ся 
пчоды, натераме также мелисом. Пчолы идут 
сами до такой скриночкы. Часом трафят ся, 
же рой не хоче перейти со скриночкы (ройни- 
цы) до улия. Втотчас треба забрати галузкы 
мелисы со скриночкы, натерти нима улий и 
оставити пару погнетеных галузок в улию. 
Пчолы почуют запах мелисы в улию и зараз 
с голосным бренчанем перелетят до улия. Где- 
якы па@чникы манят роячи ся пчолы мели- 
сом просто до улия и при умілом приміненю 
мелисы спроваджанє роя до улия став ся ми- 
лым спортом и в додатку так легкым, же каж- 
дый може тото без трудности зробити. 

Натерты мелисом рукы и крыло до зміта- 
ня ичол с плястров выдают милый запах, ко- 
трый пчолы любят. Пчолы не атакуют крыла 
ани рук, не злостят ся, не жалят и не гынут 
без потребы. бели ктоси робит в пасіці в по- 
лотняных рукавичках, треба, их также натерти 
мелисом, штобы пчолы не жалили рукавичок 
и не гынули. 

Мелиса вст потребна при кормленю пчол 
занечищеным цукром, бо устранят неприят- 
ный запах трачовин. По роспущеню цукру в 
зимной воді и собраню шумовин с тотуючого 
ся сыропу, додати пару талузок мелисы, за- 
варити, а сыроп набере милого запаху и пчо- 
лы охотно зносят 6го до плястров. 

Рады тоты подаєме для тых пасічников, 
котры мают в своих огородах мелису и не зна- 


ют, же ю можна ужити практычно в своей па- 
піці. Мелиса вст в пасічництвї так потребна. 
же каждый пасічник повинен ю мати в до- 
вольном количеств!. Насінє можна достати у 
каждого огородника. Листє мелисы ест ужи- 
зане яко лік и можна его легко продати в 
каждом количества. 


Пчолє молочко — 
кормом для людей. 


Оден пасічник с Полудневой Амерыкы 
(Йозе Родригез) опубликовал цікавы высліды, 
якы поробил он над молочком, вырабяным 
через пчолы и служачим до кормленя выляг- 
лых ичолок. : | 

Приглядаючи ся житю пчол, спостерет 
тот пасічник, же кормлены молочком молоды 
пчолкы вырастают незвычайно скоро и вага 
их в продолженю 5-ох дней увеличат ся 150- 
кратно. 

Представме собі такый прирост 
человіка; если мале дітя важит 3 кг., то, як 
бы оно так росло, важило бы 450 кг. Най бы 
то не было в 5-0х днях, але в 5-ох роках, што 
може отвічало бы 5-0ом дням житя пчолы, то 
и так прирост вагы был бы такый, якого те- 
пер у людей не встрічаме. 

Зробивши таке спостереженє, 
тот пришол до переконаня, же кормова вар- 
тость пчолього молочка мусит быти незвычай- 
но велика. Маючи величезну пасіку, почал он 
зберати пчолє молочко и кормити ним инши 
звірята. 

При сосучих звірятах не допровадил до 
великых результатов, бо молодеж принимала 
молочко аж втотчас, коли докучал єй голод, 


вагы у 


пасічник 


Стр. 3. 


т. в. по отлученю от матери, што дійствовало 
некористно на розвитє молодого организма, а 
часто кончило ся смертю. Лем в одном случаю 
мал он. полный успіх, выховуючи кота ‚Анго- 
ра” так величезных рөзміров, же купил его 
от него за фантастычно высоку ціну цырк, ко- 
трый кота, отвітно причесаного. представял, я- 
ко „оНжного льва”. 

х. Великый успіх однак осягнул он с домаш 
ныма птахами, Малым куряткам давал он от 
першого дня житя пчолв молочко со сухым 
хлібом и в воді. Так кормлены курятка росли 
незвычайно скоро и вырастали о '/з часть ве- 
кши от нормальных. Куркы зачинали ся не- 
сти о половину скорше и зносили по 3 яйца 
денно. 

Тоты досліды напровадили пасічника на 
мысель, штобы пчолє молочко примінити, я- 
ко корм для людей. Хоче он вырабяти с пчо- 
лього молочка кульочкы в роді косточок Мат- 
ги’ого` и наставити цілу свою величезну пасі- 
ку. на продукцию такых кульок. 


Ци цукор єст направду потребный 
для нашого организма. 


Организм толерує цукор лем в барз огра 
ниченых дозах. Нормально не належит істи 


веце цукру. як 10 дкг. денно. Цукор вет доро- · 


| 


гый, бо за 1 грош можна в цукрі мати лем 25 
кальорий тепла, а в картофлях за 1 грош ма- 
ме их 96, а в хлібі 65. 

Природный гроновый цукор, містячий ся 
в меді и овочах, организм толерув и присваят 
в Бекших дозах от цукру бурачаного. Прото 
тыж гдеякы лікары, а меже нима и проф. Кел- 
лог радит пити вмісто кавы и чаю переварену 
воду с медом и цытрыном. 


Килько важит пчола. 


Молода пчола, котра доперва вылягла ся 
с коморкы, важит около 100 милиграмов (“зо 
часть грама). Обтяжена медом важит 165 ми- 
лиграмов, а сама, як вылітує с улия за медом, 
важит около 8 милиграмов, вст аджек легча, 
от своєй наймолодшой сестричкы. 

Нектар, с котрым пчола вертат до улия, 
важит в часі доброго пожитку 40—76 мили- 
грамов. Пчолы, котры ся роят, заберают с с0- 
бом на нове господарство по 20 милитр. меду. 
Десят тысяч сытых пчол, або 12 тысяч. голод- 
ных важит 1 кильограм, аджек рой пчол, ко- 
трый важит 2 кильограмы має около 20 ты- 
сяч Пчол. 


Якы ярины и овочи спроваджаме 
до краю. 


Ведля статыстыкы, зробленой через Го- 
ловный Статыстычный Уряд, спроваджено в 
минувшом року до краю 515 сотнаров цыбулі, 
703 сотнары чесноку, 139`сотнаров свіжих по- 
мидоров, ‘4.341 сотнаров свіжих каляфиоров, 
321 сотнаров огурков, 2.254 сотнары капусты, 
1.363 сотнаров салаты, 78 сотнаров хмелю, 266 
сотнаров сушеных трибов, 67.496 сушеных 
сливок, 1.788 сотнаров свіжих сливок и че- 
решень. 


ЕЕЕГОВЕНАИЕ РЕГ АРМАНИ ЗОРИ 
НЕ ЗАБЫВАЙТЕ О ЗИМОВОЙ ПОМОЧИ 
ДЛЯ БЕЗРОБОТНЫХ! 

Що чути в світі. 


Авантуры студентов в Болгарии. В часі 
демонстрации бодгарскых студентов пробова- 
ли студенты - комуниеты выголосити бесіды. 
Полиция росогнала студентев, котры однак 
Зтруповали ся в другом мюпи и хөтіли заба- 
рыкадовати дорогы. Правительственны кругы 
наміряют закрыти на якыйси час универсыте- 
ты и покликати студентов 
боты. 


на примусовы ро- 


Бухарину и Рыкову не грозит кара смер- 
ти. Совітска газета „Правда“ посвячат долгый 
артыкул Бухарину и Рыкову и пише, же ме- 
же опозыциом правом, до котрой належат Бу- 
харин и Рыков, и опозыциом лівом вст грома- 
дна рижница. Опозыцию ліву называт „Прав- 
да’ розбойничом бандом фашистовскых най- 
митов, кырвавых убийц, шкодников, шиьонов 
и дыверсантов, а опозыцию праву, лем бан- 
дом „лотров”, не зашмаряючи им. ани шпьо- 
нажи, ани убийств.- Тота отмїнна ощнка обох 
опозыций позвалят предполатати, же Рыкова 
и Бухарина, не засудят на кару смерти, а лем 
устранят их с партии и с политычного житя. 

Милион людей выступило с комунистыч- 
ной партии. С Москвы доносят, же ведля ста- 
тыстыкы, комунистычна партия в Росии чи- 
слит-тепер 2 милионы членов и кандыдатов, 
а в році 1933 числила 3 милионы. За тот час 
выписало ся с комун. партии 1 милион людей. 

Катастрофа француского поізда. Во Фран- 
ции буря перевернула дерево на желізнодо- 
рожный тор. Через тот тор переізджал скорый 
позд. Машиниста не спостерег дерева и в] хал 
с полным розгоном на дерево. Поїзд выскочил 
с шин. 15-еро люда утратило в катастроф 
ЖИТЕ. 

Метал! дорожіют. На сытовых металевых 
биржах металі осягнули таку ціну, якой не 
мали от 1927 р. Англицкы газеты подают, же 
ест великый спрос на металі, котрых ціна под- 
носит ся с дня на день. Ціна мїди поднесла 
ся с 35 на 72 фунты за 1 тонну, олова с 16 на 
35 фунтов. Так само подняли ся ціны цынку, 
стали и желіза. Метал! закупуют фабрыкы во- 
венного промысла. Англия закупила в Совтах 
500.000 тон желіза. 


Надежды негуса. Б бесіді с кореспонден- 
том Гаваса, негус заявил, што намірят высла- 
ти свою делегацию на сессию Лигы Народов. 
Но словам негуса, розстріл раса Десты ище не 
означат, же закончила ся борба абисынцов за 
свою независимость. Замах на Грацияни по- 
казує — сказал негус — же италияны не у- 
кріпили ище своего положеня в Абисынии и 
же они аж и коло Аддис - Абебы чуют ся не- 
певны. 

Колхозникы без машин. ‚Сощалистиче- 
ское земледЪл!е” подав, же 590 машино - трак- 
торных стаций, котры мали начати весняны 
роботы, не достали до того часу ни тракторов, 
ни машин, ни рольничих знарядов: Кромі то- 
10 ніт грошей на насінв. Бракує также меха- 
ников и агрономов. Газета подає, же винен 
тому комисар рольництва. 


Дружба безбожников с церковниками. 
„Комсомольская правда” подав, же безбожни- 
кы в кировском район! нич не робят и брата- 
ют ся с церковниками. На примр в селі Боро- 
вицы настоятель дома культуры (безбожни- 
чой) пожичат у священника одежи для арты- 


а ————— г 
Отвіт. редактор: Гарас Громосяк в Крыниці. 


ИЕ МУК 0" 


стов, як дают противрелигийне представленв, 
але за тото ходит сам и его родина до церкви. 
Тот сам комсомолец выстарал ся о місце для 
ночлега для тых віруючих, котры приходят с 
далека на богослуженя. Дальше тазета подає, 
же ніт там противрелигийных кружков, же ест 
мало безбожничих книжок и же безбожникы 
не уживают слова поп”, лем священник”, а 
при конци подав газета, с жалем, же люды 0- 
хотнИше ходят до церкви, як на собраня про- 
тиврелигийных организаций. 


Вісти с краю. 


СУзд селян в Варшаві. Дня 14. т. м. от- 
был ся в Варшаві с'ізд селян с цілого краю. 
Оподівано ся при!зда около 400 представите- 
лей ‘села, а тымчасом приіхало их 900. Так 
живс зареатовало польске село на возванє до 
Обединеня Народового. На с1зд! мал долшу 
промову полк. Адам Коц, в котрой подал про- 
граму акции, стремячой до улучшеня положе- 
ня села и міста. 

Выізд 725 горников до Бельгии. В поне- 
ділок дня 15. т. м, выіхал со Сосновца перший 
транспорт безроботних горников на роботу в 
бельгийскых копальнях. Достают они „там ро- 
боту в 36-0х копальнях. Часть с них найде ро- 
боту в каменьоломах. Олідуюча партия в числі 
около 730 люда, выіхала 22. т. м., а трета пар- 
тия выіде дня 31. марта. С транспортом выі- 
хал Лещинскый, заступник емиграцийного ин- 
спектора в Мысловицах. 

Конференции г-на Воєводы Краковского. 
Дня 15. т. м. выіхал т-н Воввода краковскый 
разом с нач. выділа д-ром О. Мацком и дырек- 
тором Вовв. Фонда Труда инж. Кржижаком 


до Дембицы, Тарнова и Нового Санча. В Дем- 


бици со старостами ясельскым, мелецкым и 
ропчицкым, в Тарнові со старостами тарнов- 
скым, домбровскым и бржескым и в Новом 
Санчі со старостами новосандецкым, горлиц- 
кым, лимановскым и новоторжскым, перевел 
г-н. Воєвода конференции в справі организа- 
ции публичных робот. 

Нужда серед ремесельников - халупников. 
Халупникы сут то такы ремесельникы, котры 
принимают роботу до хаты и выконуют ю у 
себе в хаті — часто при помочи щлой родины. 
В великых містах и селах положеных коло 
тых міст жив дуже такых халупников - шев- 
цов, кравцов и инших. Людей тых выкористу- 


НЕХАЙ ЯКНАЙСКОРШЕ 


заасекурує ся 
в асекурацийном Товаристві 


ВИТА и КРАКОВСКЕ 


во ЛЬВОВІ 


Асекурацию принимают на цілой Лемковщині 
представителі: гг. Осиф Ямовицкый — Крыница - Село 
и Михаил Перелом — Сянок. 


КТО ХОЧЕ ЗАБЕЗПЕЧИТИ СЕБЕ НА СТАРОСТЬ И РОДИНУ 


ОТ НУЖДЫ И ГОЛОДА, АБО ЗЛОЖИТИ ДІТЯМ ВІНО. 
— Ш ЦРМНИЦА ааай 


Ч. 44. (445) 


лт 


ют в страшный способ фабрыканты, котры от- 
дают им роботу. Недавно закончил ся штрайк 
такых халупников - шевцов, а тепер заносит 
ся на штрайк халупников - кравцов, жиючих 
в селі Бржезинах коло Лодзи. До штрайку по- 
пыхат тых людей страшна нужда. Выстарчит 
сказати, же фабрыканты платят тым нужда- 
рам за ушитє загорткы 55 грошей, а за уши- 
тє ногавок 20 грошей, штобы представити собі, 
як жиют халупникы - ремесельникы. 

Почтовый урядник выкрадал доляры с а- 
мерыканскых листов. Дня 16. т. м. начал ся в 
Тарнов! перед судом окружным процес против 
почтовому контрольорови Игнатиеви Старжи- 
кови, бывшому послови, котрому акт оскарже- 
ня зашмарят, же отверал он амерыканскы ли- 
сты и выкрадал с них гроши. Старжик не при- 
знає ся до вины и твердит, же найдены при 
нем 42 доляры походят с продажи дому. Суд 
однак не дал віры оскарженому и засудил 6го 
на кару 4-мтной вязницы. 


почтовый ЯЩИК. 

Г-н. Иван Бугель, Мшана. Книжку шитя 
и крою достанете в Обществі Русских Дам, 
Львов, Рынок 411. т. 7. 
Таана НАНА ЕАО НААН СЕ 
КУПЛЮ ВЕЛИКУ ИЛЮСТРОВАНУ БИБЛИЮ 

0. МАЩАКА. 
Адресовати до администрации „Лемка” 
Крыница. 
БСВ ВИ ЖИ ЕЕ АНД СЛУ ИРИНЕ 
3—4 месячный 
КУРС НАУКЫ ПІНИЯ, ЦЕРКОВНОГО УСТА- 
ВА И ДРУГЫХ ПРЕДМЕТОВ _ 
потребных для дяка уряджат на основ! позво- 
леня Веч. и Высокопр. Ординарията Апост. 
Адм. Лемковщины в Рыманові с дня 3. марта 
1937. Ч. 382. 
МИХАИЛ ФЕЦИНА, испыт. півец церк. 
в Мысцові п. Жмигород. 

Курс начинат ся 1. квітня т. р. Прошеня, 
потвержены через парох. уряд вносити до кон- 
ца марта. Плата, за науку 15 зл. місячно. Кан- 
дыдаты будут могли спати у тут. господарей. 
Кооператыв вст в місци. По оконченю курса 
курсисты достанут свідоцтва. 

р рет Аа а У Чан АЕТ АД 
ПРИЙМУ ХЛОПЦЯ х 
на трилітну практыку ковальского ремесла. 
Условия після умовы. 
Писати на адрес: 
ПЕТР ПАСТИРЧИК — УСТЕ РУСКЕ. 


Типография А. Гольдмана, во Львові, ул. Сикстуска Ч. 19. 


